wickkiey/tamil-wikipedia-markdown huggingface dataset:
# சுபாசினி கிரிதர்


**சுபாசினி கிரிதர்** (*Subhashni Giridhar*, பிறப்பு: 27, ஏப்ரல் 1965) என்பவர் இந்திய பாரம்பரிய நடனமான பரதநாட்டிய நடனக் கலைஞரும் பட்டய கணக்காளருமாவார்.  

## ஆரம்பகால வாழ்க்கை மற்றும் பின்னணி
சுபாசினி கிரிதர் சிறுவயதிலிருந்தே நடனத்தின் மீது ஆர்வம் கொண்டவராக இருந்தார். மேலும் புகழ்பெற்ற குருக்களிடமிருந்து பாரத நாட்டியத்தின் தஞ்சாவூர் பாணியில் பயிற்சி பெற்றார். குறிப்பாக 'கலைமாமணி' மறைந்த குரு ஏ. டி கோவிந்தராஜ் பிள்ளை, பின்னர் 'கலைமாமணி' மறைந்த குரு டி. கே. மகாலிங்கம் பிள்ளை மற்றும் மாதுங்காவின் புகழ்பெற்ற ஸ்ரீ ராஜராஜேஸ்வரி பாரத நாட்டிய கலா மந்திரின் குரு வசந்த் குமார் ஆகியோரிடம் நாட்டியம் பயின்றார். 8 வயதிலிருந்தே நடனத்தைக் கற்றுக் கொண்ட இவர், தனது முதல் மேடை அரங்கேற்றத்தை &nbsp; - 26, ஜனவரி, 1990 அன்று மேற்கொண்டார்.  

## நடன வாழ்க்கை
1990 இல் இவரது அரங்கேற்றத்திற்குப் பிறகு, பல தனி ஆடல் நிகழ்சிகளை வழங்கி வருகிறார். தேசிய அளவிலான நடனக் கலைஞராக இருப்பதால், இவரது சிறப்பு தனி ஆடல் நிகழ்ச்சிகளாக உள்ளன. 1990 ஆம் ஆண்டு முதல் இவர் தனி ஆடல் நிகழ்ச்சிகளை வழங்கி வருகிறார். இவர் நாட்டில் உள்ள பெரிய சபாக்கள் மற்றும் அமைப்புகளில் தன் நடன நிகழ்சிகளை வழங்கியுள்ளார். குறிப்பாக மும்பையில் உள்ள ஸ்ரீ சண்முகானந்தா சபா (1995) மற்றும் புது தில்லி (2016), கலாச்சார அமைச்சகம் (இந்தியா), முலுண்ட் நுண்கலை சங்கம், என். பி. பி. ஏ. லிட்டில் தியேட்டர் மற்றும் கோத்ரேஜ் நடன அகாதமியில் பலமுறை நிகழ்சிகளை நடத்தியுள்ளார். மேலும் இஸ்கானில் நான்கு &nbsp; - மாதாந்திர திருவிழாக்கள் மற்றும் கிருஷ்ண ஜன்மாஷ்டமி விழா, முலுண்ட் நுண்கலை சங்கம், மகாராஷ்டிரா, தமிழ்நாடு, ஆந்திரப் பிரதேசம் போன்ற மாநிலங்கள் ஏற்பாடு செய்த கலாச்சார விழாக்கள், மகாராஷ்டிரா அரசு கலாச்சார விவகாரங்கள் துறையால் ஏற்பாடு செய்யப்பட்ட 'விவிதா கலா மகோத்சவம்', தமிழ்நாடு அரசு தாஜ் மகால் பேலஸ் மற்றும் டவர் மற்றும் செண்டர் ஓட்டலில் ஏற்படு செய்த 'பொங்கல் திருவிழா' , ஆந்திர பிரதேச அரசு சுற்றுலா துறையினால் ஷில்பராமத்தில் ஏற்பாடு செய்யப்பட்ட விழாவில், ஐதராபாத்தின், ரவீந்திர பாரதியில் நடத்தப்பட்ட ஐ. சி. எஸ். ஐ, எஸ். ஐ. சி. ஏவின் பிராந்திய மாநாடு, கலசாகரம், சிக்கந்தராபாத் மற்றும் மும்பை ஆந்திர மகா சபாவின் நடன விழா போன்றவற்றில் தன் ஆடல் நிகழ்ச்சிகளை வழங்கியுள்ளார். நடனக் கலைஞராக சுபாசினி 25 ஆண்டுகள் நிறைவு செய்தார். இந்த நிகழ்வைக் குறிக்கும் வகையில் இவர் பொட்டி ஸ்ரீராமுலு தெலுங்கு பல்கலைக்கழகத்தில் ஆடினார்.  

இவர் 'சுகுண நாட்டியாலயா' என்ற பெயரில் நடனப் பள்ளியை நடத்தி வருகிறார். இவருக்கு பரத நாட்டியத்தைத் தொடர வழிகாட்டிய இவரது சகோதரியான மறைந்த சுகுணாவின் பெயரில் அமைத்துள்ளார். இந்த அகாடமியிலிருந்து வரும் பணம் ஒரு அறக்கட்டளையால் நிர்வகிக்கப்படுகிறது. இந்த அறக்கட்டளை பணம் வறியவர்களுக்கு கல்வி வழங்குவதற்காக இருக்கிறது.  

## கல்வி வாழ்க்கை
இவர் ராப்போடர் வணிகக் கல்லூரியில் வணிகத்தில் முதுகலை பட்டம் பெற்றுள்ளார். மேலும் பட்டய கணக்காளராக உள்ளார். இவர் 2003 முதல் இந்திய பட்டய கணக்காளர் கழகத்தின் சக உறுப்பினராக உள்ளார். 2004 ஆம் ஆண்டில், இவர் &nbsp; இந்திய பட்டய கணக்காளர் கழகத்தில் இருந்து தகவல் மற்றும் தணிக்கை அமைப்புப் பிரிவில் டிசா என்ற மேற் தகுதி பட்டயத்தை பெற்றார். இவருக்கு 'ஷ்ரிங்கர் மணி' என்ற பட்டமும், இந்தியா முழுவதுக்குமான சிறந்த நடனக் கலைஞர் என்ற விருதை சுர் சிங்கர் சம்சாத் வழங்கியுள்ளது. இவர் மும்பையில் பட்டய கணக்காளராக இருந்து வருகிறார்.
# பி. பரமேஷ்வரன்


ராம் நாத் கோவிந்திடம் பத்ம விபூசண் விருது பெரும் பி. பரமேஷ்வரன்]]  
**பி. பரமேஷ்வரன்** (*P. Parameswaran*; 1927 – 9 பிப்ரவரி 2020), கேரளா மாநிலம், ஆலப்புழை மாவட்டம், சேர்தலா வட்டம், முகம்மா கிராமத்தில 1927-ஆம் ஆண்டில் பிறந்த பி. பரமேஷ்வரன், சங்கனாச்சேரி, எஸ்.பி. கல்லூரியிலும், பின்னா் திருவனந்தபுரம் பல்கலைக்கழகக் கல்லூரியிலும் பயின்றவர். 1951-ஆம் ஆண்டில் கல்லூரிக் காலத்தின் போதே, ராஷ்டிரிய சுயம் சேவாக் சங்கத்தில் இன்ணைந்து பணியாற்றினார். பின்னா் ஆா்.எஸ்.எஸ். அமைப்பில் முழு நேர பிரசாரகராக பணியாற்றி வந்தாா்.  

பின்னர் இவர் பாரதியஜன சங்கத்தின் செயலாளராகவும் (1967-1971), துணைத் தலைவராகவும் (1971-1977), புதுதில்லியில் உள்ள தீன்தயாள் ஆராய்ச்சி நிறுவனத்தின் (1977-1982) இயக்குநராகவும் இருந்துள்ளார். மிசா காலங்களில் கைது செய்யப்பட்டு 16 மாதங்கள் சிறையில் இருந்துள்ளார். மேலும் பாரதிய ஜனதா கட்சியின் கேரளா மாநிலத் தலைவராகவும் இருந்துள்ளார். இவர் கேரள மக்களிடையே தேசியவாத எண்ணங்களை வளர்ப்பதற்காக 1982 ஆம் ஆண்டில் கேரளா பாரதிய விசாரா கேந்திரம் என்ற அமைப்பை நிறுவினார். இவர் விவேகானந்த கேந்திரத்தின் தலைவராகவும் பதவி வகித்தவர்.  

## பெற்ற விருதுகள்
- பத்ம ஸ்ரீ, 2004
- பத்ம விபூசண், 2018

## மறைவு
இவர் தமது 93 வயதில் உடல்நலக் குறைவால் 9 பிப்ரவரி 2020-இல் மறைந்தார்.
# ஸ்டார் ஜல்சா



**ஸ்டார் ஜல்சா** என்பது ஸ்டார் இந்தியா நிறுவனத்தால் செப்டம்பர் 8, 2008 ஆம் ஆண்டு ஆரம்பிக்கப்பட்ட வங்காள மொழியில் ஒளிபரப்பாகும் ஒரு பொழுதுபோக்கு ஒளியலைவரிசை ஆகும்.வால்ட் டிஸ்னி நிறுவனத்தின் துணை நிறுவனமான பாக்ஸ் நெட்வொர்க் குழு ஆசியா பசிபிக் மூலம் உலகளவில் விநியோகிக்கப்படுகிறது.
# செந்தூரப்பூவே (தொலைக்காட்சித் தொடர்)



**செந்தூரப்பூவே** என்பது விஜய் தொலைக்காட்சியில் ஒளிபரப்பான குடும்பத் தொலைக்காட்சி நாடகத் தொடர் ஆகும். இதில் பிரபல தமிழ் நடிகர் ரஞ்சித் கதாநாயகனாக நடிக்க இவருக்கு ஜோடியாக தறி என்ற தொடரில் நடித்த ஸ்ரீ நிதி என்பவர் கதாநாயகியாக நடித்துள்ளார்கள்.  

இத்தொடர் சூலை 27, 2020 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 4 அக்டோபர் 2021 ஆம் ஆண்டு முதல் நிறுத்தப்பட்டு, பின்னர் 2022 முதல் மீண்டும் ஒளிபரப்பாகி, ஏப்ரல் 13, 2022 அன்று 340 அத்தியாயங்களுடன் நிறைவுபெற்றது. - ஐஸ்வர்யா ராஜேந்திரன் (துரைசிங்கத்தின் உறவினர்)  
- பாபு - ராஜேந்திரன் (ஐஸ்வர்யாவின் தந்தை)
- பெரோஸ் கான் - மாயா அழகு (ஐஸ்வர்யாவின் அண்ணா)
- பாண்டி ரவி - பாண்டியன் (ரோஜாவின் மாமா)
- சிமிர்தி - சாந்தி (ரோஜாவின் அத்தை)
- சுமதி ஸ்ரீ - முத்துலட்சுமி (ரோஜாவின் தாய்)
- தீபா சங்கர் - மாரியம்மா (அன்புவின் தாய்)
- திரவியம் - அன்பு (ரோஜாவின் கணவன்)
  - இந்த தொடரில் இறந்துவிட்டார்
- ஜெமினி மணி - மணி

### சிறப்புத் தோற்றம்
- ஆல்யா மானசா - சந்தியா
- பாக்யராஜ்
- வினோத் பாபு
- சிந்து
- குமரன் தங்கராஜன்
- சுஹாசினி

## தயாரிப்பு
இந்த தொடர் 16 மார்ச் 2020 ஆம் ஆண்டு ஒளிபரப்படுவதற்காக திட்டமிடப்பட்டது. கொரோனாவைரசு காரணத்தால் 27 ஜூலை 2020 முதல் ஒளிபரப்பானது.  

## நடிகர்களின் தேர்வு
இந்த தொடரில் பிரபல முன்னால் நடிகரான ரஞ்சித் என்பவர் 'துரைசிங்கம்' என்ற கதாபாத்திரம் மூலம் சின்னத்திரையில் அறிமுகமாகிறார். இவருக்கு ஜோடியாக தறி என்ற தொடரில் நடித்த ஸ்ரீ நிதி என்பவர் 'ரோஜா' என்ற கதாபாத்திரத்தில் நடிக்கின்றார். 'தர்ஷா குப்தா' என்பவர் எதிர்மறை கதாபாத்திரத்தில் நடிக்கின்றார். துரைசிங்கத்தின் மகள்களாக 'நிவாஷினி' மற்றும் 'திவ்யதர்ஷினி' ஆகியோர் நடிக்கிறார்கள். இவரின் தாய் கதாபாத்திரத்தி பிரபல சின்னத்திரையை நடிகை 'சாந்தி வில்லியம்ஸ்' என்பவர் 'ராஜலட்சுமி' என்ற கதாபாத்திரத்தில் நடிக்கின்றார்.  

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  


## சர்வதேச ஒளிபரப்பு
- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# ஸ்ரீராம ஜென்மபூமி தீர்த்தச் சேத்திர அறக்கட்டளை



யில் 5 ஆகஸ்டு 2020 அன்று இராமர் கோயில் அடிக்கல் நாட்டு விழாவின் போது, இந்தியப் பிரதமர் நரேந்திர மோடியும், அறக்கட்டளையின் தலைவர் மகந்த் நிருத்தியகோபால் தாசும்]]  

**ஸ்ரீராம ஜென்மபூமி தீர்த்த சேத்திர அறக்கட்டளை** (*Shri Ram Janmbhoomi Teerth Kshetra*) என்பது 2019 அயோத்தி சிக்கலுக்கு உச்ச நீதிமன்றத்தின் தீர்ப்பிற்கு இணங்க 5 பிப்ரவரி 2020 அன்று நாடாளுமன்றத்தில் இந்தியப் பிரதமர் நரேந்திர மோதி, அயோத்தியில் உள்ள ராம ஜென்ம பூமியில் இராமர் கோயில் கட்டுவதற்கு ஒரு பட்டியல் சமூக உறுப்பினர் மற்றும் இந்து சமய மடாதிபதிகள் உள்ளிட்ட 15 உறுப்பினர்கள் கொண்ட ஸ்ரீராம ஜென்மபூமி தீர்த்த சேத்திர அறக்கட்டளை நிறுவப்படுவதாக அறிவித்தார். இந்த அறக்கட்டளையின் பதிவு அலுவலகம் மூத்த வழக்கறிஞர் கே. பராசரன் இல்லம் அமைந்த ஆர்- 20, கிரேட்டர் கைலாஷ், புது தில்லி 110048 என்ற முகவரியில் செயல்படும். இந்த அறக்கட்டளையின் தலைவராக **மகந்த் நிருத்திய கோபால் தாஸ்**, பொதுச் செயலராக **சம்பத் ராய்** மற்றும் பொருளாராக **சுவாமி கோவிந்த்தேவ் கிரி**, புனே உள்ளனர். மேலும் இராமர் கோயில் கட்ட ராம ஜென்ம பூமியில் 67 ஏக்கர் நிலம் இந்திய அரசு ஒதுக்கியுள்ளது.  

## அறக்கட்டளையின் நிரந்தர உறுப்பினர்களும், நியமன உறுப்பினர்களும்
அறக்கட்டளைக்கு 9 நிரந்தர உறுப்பினர்களையும், 6 நியமன உறுப்பினர்களையும் இந்திய அரசு நியமித்துள்ளது.  

### நிரந்தர உறுப்பினர்கள்
#### மடாதிபதிகள்
- ஜெகத்குரு சங்கராச்சாரியார் ஜோதிஷ் பீடாபதி, சுவாமி வாசுதேவானந்தர், பிரயாக்ராஜ்
- ஜெகத்குரு மாதவாச்சாரிய சுவாமி விஷ்வ பிரசன்னதீர்த்த சுவாமி, உடுப்பி
- யோகபுருஷர் பரமானந்தர், அரித்துவார்
- சுவாமி கோவிந்ததேவ் கிரி, புனே

#### பொது மக்கள்
- விம்லேன்டு மோகன் பிரதாம் மிஸ்ரா, அயோத்தி அரச குடும்ப உறுப்பினர், அயோத்தி
- ஹோமியோபதி மருத்துவர் அனில் மிஸ்ரா, அயோத்தி
- காமேஷ்வர் சௌபால் பட்டியல் சமூகத்தவர், பாட்னா
- மகந்த் தீரேந்திர தாஸ், நிர்மோகி அகாரா, அயோத்தி

### நியமன உறுப்பினர்கள்
- இந்திய அரசின் பிரதியாக, இந்திய அரசில் இணைச்செயலாளர் பதவியில் உள்ள ஒரு இந்திய ஆட்சிப் பணி அதிகாரி. (பதவி வழி-Ex-officio)
- உத்தரப் பிரதேச அரசுப் பிரதிநிதியாக ஒரு இந்திய ஆட்சிப் பணி அதிகாரி. (பதவி வழி)
- அயோத்தி மாவட்ட இந்து சமய நீதிபதி (பதவி வழி)
- இந்த அறக்கட்டளை சார்பில் இராமர் கோயில் வளாகம் கட்டுவதற்கு தலைவராக ஒருவர் (பதவி வழி) தேர்ந்தேடுக்கப்படுவார்.

## இதனையும் காண்க
- ராம ஜென்மபூமி அறக்கட்டளை
- அயோத்தி இராமர் கோயில்
# ஜான் தென்னியல்


**சர் ஜான் தென்னியல்** (பிறப்பு: 1820 பிப்ரவரி 28 - இறப்பு: 1914 பிப்ரவரி 25 ஒரு ஆங்கில விளக்கப்படங்கள் வரைபவரும், வரைகலை நகைச்சுவையாளரும் மற்றும் அரசியல் கேலிச்சித்திரம் வரைபவருமாவார். இவரது பணி 19 ஆம் நூற்றாண்டின் இரண்டாம் பாதியில் முக்கியமானதாக இருந்தது. 1893 ஆம் ஆண்டில் இவரது கலை சாதனைகளுக்காக இவர் பிரித்தானிய கௌரவமான *நைட்* என்பதில் இளங்கலை பெற்றார். தென்னியல் குறிப்பாக 50 ஆண்டுகளுக்கும் மேலாக *பஞ்ச்* என்ற பத்திரிகையின் முதன்மை அரசியல் கேலிச்சித்திரம் வரைபவராகவும், லூயிஸ் கரோலின் *ஆலிஸின் அட்வென்ச்சர்ஸ் இன் வொண்டர்லேண்ட்* (1865) மற்றும் *த்ரூ தி லுக்கிங்-கிளாஸ் மற்றும் வாட் ஆலிஸ் ஃபவுண்ட் தெர்* (1871) ஆகியவற்றுக்கான விளக்கப்படங்களுக்காகவும் நினைவுகூரப்படுகிறார்.  

## ஆரம்ப கால வாழ்க்கை
மேற்கு லண்டனின் பேஸ்வாட்டர் என்ற இடத்தில் தென்னியல் பிறந்தார். கியுஜினோட் வம்சாவளியைச் சேர்ந்த வேலி அமைக்கும் பணியாளரும் மற்றும் நடன ஆசிரியருமான ஜான் பாப்டிஸ்ட் தென்னியேல் மற்றும் எலிசா மரியா தென்னியல் ஆகியோருக்கு பிறந்தார். தென்னியலுக்கு இரண்டு சகோதரர்கள் மற்றும் மூன்று சகோதரிகள் என்று ஐந்து உடன்பிறப்புகள் இருந்தனர். மேரி என்ற ஒரு சகோதரி, பின்னர் சமையல் பொருட்களானகார்னிஷ்வேர் தயாரிக்கும் மட்பாண்டங்களின் உரிமையாளர் தாமஸ் குட்வின் க்ரீன் என்பவரை மணந்தார் . தென்னியேல் ஒரு சிறுவனாகவும் பெரியவனாகவும் அமைதியான மற்றும் உள்முக சிந்தனையாளராக இருந்தார். இவர் பொது மக்களின் கவன வெளிச்சத்திலேயே இருப்பதில் திருப்தி அடைந்தார். போட்டி அல்லது மாற்றத்தால் பாதிக்கப்படவில்லை என்று தோன்றியது. இவரது வாழ்க்கை வரலாற்றாசிரியர் ரோட்னி ஏங்கன், தென்னியலின் "வாழ்க்கையிலும் தொழிலிலும் மரியாதைக்குரிய விளிம்பில் வாழ்ந்த மிக உயர்ந்த பண்புள்ள மனிதர்" என்று எழுதினார்.  

1840 ஆம் ஆண்டில், தென்னியல், தனது தந்தையுடன் வேலி அமைக்கும் பணியில் ஈடுபட்டிருந்தபோது, இவருக்கு கண்களில் கடுமையான காயம் ஏற்பட்டது. இதனால் தென்னியல் படிப்படியாக தனது வலது கண்ணில் பார்வையை இழந்தார். காயத்தின் தீவிரத்தை இவர் ஒருபோதும் தனது தந்தையிடம் சொல்லவில்லை, ஏனெனில் இவர் தனது தந்தையை மேலும் வருத்தப்படுத்த விரும்பவில்லை.  

உயர் கலையை நோக்கிய இவரது போக்கு இருந்தபோதிலும், தென்னியல் ஏற்கனவே ஒரு நகைச்சுவையாளராக அறியப்பட்டு பாராட்டப்பட்டார். மேலும் சார்லஸ் கீனுடனான இவரது ஆரம்பகால தோழமை அறிவார்ந்த கேலிச்சித்திரத்திற்கான தனது திறமையை வளர்த்து வளர்த்தது.
# எஸ். காத்தவராயன்

**எஸ். காத்தவராயன் ** (*S. Kathavarayan*,இறப்பு: பிப்ரவரி 28, 2020) என்பவர் தி.மு.க வைச் சேர்ந்த அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2019 ஆம் ஆண்டு நடைபெற்ற சட்டமன்ற இடைத்தேர்தலில், குடியாத்தம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

2011இல் நகர்மன்ற தலைவராக பணியாற்றியவர் மற்றும் ஒன்றிய இளைஞரணி செயலாளர், மத்திய மாவட்ட செயலாளர் என படிப்படியாக திமுகவில் முன்னேறி சட்டமன்ற உறுப்பினராகத் தேர்ந்தெடுக்கப்பட்டார்  

திருமணம் செய்து கொள்ளாத இவர், தனது சகோதரர் குடும்பத்தினருடன் வசித்து வந்தார். இவருக்கு இதயநோய் பாதிப்பு இருந்ததால் சிகிச்சை பெற்று வந்தார், ஆனால் சிகிச்சை பலன் அளிக்காததால் பிப்ரவரி 28, 2020 அன்று மரணமடைந்தார்.
# பைத்தான் நகரம்



**பைத்தான்** (*Paiṭhaṇ*) , புராண, இதிகாச காலத்தில் **பிரதிஷ்டானம்** என அழைக்கப்பட்ட இந்நகரம் மகராஷ்டிரா மாநிலத்தின், அவுரங்கபாத் மாவட்டத்தில் பாயும் கோதாவரி ஆற்றின் கரையில் அமைந்த நகராட்சியும் மற்றும் நகரமும் ஆகும். இந்நகரம் அவுரங்காபாத் நகரத்திற்கு தெற்கே 56 கிலோ மீட்டர் தொலைவில் உள்ளது. முன்னர் இந்நகரம் கிமு இரண்டாம் நூற்றாண்டு முதல் கிபி இரண்டாம் நூற்றாண்டு வரை சாதவாகனர்களின் தலைவநகராக விளங்கியது.  

பைத்தான் நகரம் திகம்பர சமணர்களின் முக்கியப் புனிதத் தலங்களில் ஒன்றாகும். இந்நகரத்தில் சமணர்களின் 20வது தீர்த்தகரரான பகவான் முனீஸ்வரநாதரின் கருங்கல் சிலையுடன் கூடிய சமணக் கோயில் உள்ளது. இந்நகரத்தில் சூபி பிரிவு இசுலாமியர்கள் 20% வாழ்கினறனர். பைத்தானி பட்டுச் சேலை ரகங்களுக்கு இந்நகரம் புகழ்பெற்றது. இந்நகரத்தின் அருகே ஜெயக்காடி அணை உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 20 வார்டுகளும், 8,350 வீடுகளும் கொண்ட பைத்தான் நகராட்சியின் மொத்த மக்கள்தொகை 41,536 ஆகும். மக்கள்தொகையில் ஆண்கள் 21,269 மற்றும் பெண்கள் 20,267 ஆகவுள்ளனர். ஆறு வயதிற்குட்பட்ட குழந்ந்தைகள் 5467 ஆகவுள்ளனர். பாலின விகிதம் 1000 ஆண்களுக்கு, 953 வீதம் உள்ளனர். சராசரி எழுத்தறிவு 81.59% ஆகவுள்ளது. மக்கள்தொகையில் இந்துக்கள் 74.66%, இசுலாமியர் 21.71%, கிறித்தவர்கள் 0.22%, சீக்கியர்கள் 0.01%, பௌத்தர்கள் 2.45%, சமணர்கள் 0.72% மற்றவர்கள் 0.22% ஆகவுள்ளனர்.
# குய்ஜி

குய்ஜி என்பவர் ஒருபௌத்தம் மதத்துறவி ஆவார். இவர் ஜி என்ற பெயரிலும் அறியப்படுகிறார்.பெளத்த மதத்தின் ஒரு பிரிவான  
யோகசாரம்வில் பிரபலமாக அறியப்படும் ஒரு சீன துறவி ஆவார் மேலும் சுவான்சாங்கின் முக்கிய சீடர் ஆவார்.இவர் இறந்த பிறகு "கருணையுடைய குரு" என அழைக்கப்பட்டார்.சியான் மடாலயத்தின் சிறந்த குரு ஆவார்.
# கலர்ஸ் குஜராத்தி



**கலர்ஸ் குஜராத்தி** என்பது வயாகாம்18 குழுமத்தால் துவங்கப்பட்ட ஒரு குஜராத்தி மொழி பொழுதுபோக்கு தொலைக்காட்சி சேவை ஆகும். இது அகமதாபாத்தை தலைமையகமாகக் கொண்டு இயங்கி வருகின்றது.  

இந்த அலைவரிசை ஜனவரி 27, 2002 ஆம் ஆண்டு ஈடிவி குஜராத்தி என்ற பெயரில் ஒளிபரப்பாகி, ஏப்ரல் 20, 2015 ஆம் ஆண்டு கலர்ஸ் குஜராத்தி என்ற பெயரில் மாற்றம் செய்யப்பட்டு தனது சேவைகளை குஜராத்தி மக்களுக்கு வழங்கி வருவதோடு தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.
# ஹுஸ்னா பாய்

**ஹுஸ்னா ஜான் அல்லது ஹுஸ்னா பாய் (Husna Jan or Husna Bai** ) இவர் 19 ஆம் ஆண்டின் பிற்பகுதியிலும் 20 ஆம் நூற்றாண்டின் முற்பகுதியிலும் தவாய்ஃப் மற்றும் வாரணாசியின் தும்ரி பாடகர் ஆவார். இவர் உத்தரபிரதேசத்தில் காயல், தும்ரி மற்றும் இந்துஸ்தானி இசை ஆகியவற்றில் நிபுணராக அறியப்பட்டார். 1900களின் முற்பகுதியில் பாடும் பாரம்பரியத்தை மறுவரையறை செய்து புரட்சி செய்தவர். இவர் பல தேசபக்தி பாடல்களைப் பாடியுள்ளார். இதே போன்று பிற பாடகர்களையும் பின்பற்றத் தூண்டினார். இவருக்கு தாகூர் பிரசாத் மிஸ்ரா மற்றும் பிரபல சாரங்கி வீரர் பண்டிட் ஷம்புநாத் மிஸ்ரா ஆகியோர் பயிற்சி அளித்தனர். இவரது இந்துஸ்தானி இசையை வாரணாசியின் புகழ்பெற்ற சோட் ராம்தாஸ் ஜி என்பவரிடம் பயிற்சிப் பெற்றார்.  

## தொழில்
பாய், நவீன இந்தி இலக்கியம் மற்றும் இந்தி நாடகத்தின் தந்தை என்று அறியப்படும் பார்தேண்டு ஹரிச்சந்திராவின் சமகாலத்தவராவார். அவருடன் கடிதப் பரிமாற்றம் செய்து கொண்டு கவிதை வெளிப்பாடு குறித்த அவரது ஆலோசனையையும் கருத்தையும் தெரிந்து கொண்டார். இவரது தும்ரி மற்றும் மற்ற உபவகைகளுக்கான தும்ரி மது தரங் (சர்மா, 2012) என்ற பெயரில் வெளியிடப்பட்டன. ஜெய்தேவ் எழுதிய கீத கோவிந்தத்தை ஹரிச்சந்திராவுடன் இசையமைக்கும் ஒரு வாய்ப்பைப் பெற்றார். தும்ரி மற்றும் தப்பா கலையின் நிபுணர்களான வித்யாபரி மற்றும் பாடி மோதி பாய் போன்றவர்களுடன் ஒருவராக இவரும் கருதப்பட்டார். பாய் தனது வாழ்க்கையில் பெரும் உயரத்திற்கு உயர்ந்ததால், 'சர்க்கார்' அல்லது 'தலைவி' என்று குறிப்பிடப்பட்டார்.  

## அரசியல் ஈடுபாடு
ஒத்துழையாமை இயக்கத்தின் போது (1920–22) காசி (நவீன வாரணாசியில் ஒரு குறிப்பிட்டப் பகுதி) மற்றும் நைனித்தால் வழியாக மகாத்மா காந்தி பயணம் செய்தபோது, இவர் சர்கா என்ற இயக்கம் ஒன்றை ஆரம்பித்து அதில் பெண் பாடகர்களை பஜனைகள் மற்றும் தேசபக்தி பாடல்களைப் பாடவைப்பதின் மூலம் ஒரு வாழ்க்கையை சம்பாதிக்க தூண்டுவதில் ஒரு செல்வாக்கு இருந்தது. இந்த பாடகர்களின் கௌரவத்தை உயர்த்துவதையும் இது நோக்கமாகக் கொண்டிருந்ததார். இந்த பாடகர்களில் பலர் பின்னர் சர்கா இயக்கத்தில் இணைந்தனர். அமிர்தசரஸில் உள்ள பாலியல் தொழிலாளர்களின் வீடுகளுக்கு வெளியே மறியல் செய்பவர்களைப் பின்பற்றுபவர்களும், பொதுக் கருத்தும் தவாப் மற்றும் அந்தத் தொழில்களுக்கு எதிராகத் திரும்புவதாகத் தோன்றுகிறது. தேசிய இயக்கத்தை ஆதரிப்பது மற்றும் தவாப்சின் வாழ்க்கையை சீர்திருத்துவது ஆகிய இரண்டு நோக்கங்களுடன் பாய் 'தவாப் சபா' (காசி வேசிகளின் கூட்டமைப்பு) என்ற ஒன்றை அமைத்தார். சபையின் தொடக்க விழாவில் பாயின் தலைமை உரை ஒரு தேசியவாத கவிதையை வாசித்தார்.  

ஜோன் ஆஃப் ஆர்க் மற்றும் சித்தோர்கர் போன்ற பெண்களின் வாழ்க்கையிலிருந்து கற்றுக்கொள்ளவும், தங்க ஆபரணங்களுக்குப் பதிலாக இரும்பு நகைகளை அணியவும், கெளரவமான வாழ்க்கையிலிருந்து விலகி இருக்கவும் பாய் சக தவாப்புகளை அறிவுறுத்தினார். தவாப்புகள் தங்கள் தொழிலை முழுவதுமாக மாற்ற முடியாததால், தேசியவாத அல்லது தேசபக்தி பாடல்களுடன் தங்கள் பாடல்களைத் தொடங்குமாறு பாய் அவர்களுக்கு அறிவுறுத்தினார். வாரணாசியின் மற்றொரு பிரபலமான பாடகர் வித்யாதரி பாயிடமிருந்து இந்த பாடல்களை சேகரிக்க அவர்களுக்கு இவர் அறிவுறுத்தினார். அவர்களுக்கான சமூக அந்தஸ்தையும் கண்ணியத்தையும் அடைவதற்கான ஒரு படியாக இதை பாய் கண்டார். மற்ற தவாப்களுடன் இவர் இந்தியரல்லாத பொருட்களைப் புறக்கணிப்பதில் பங்கேற்று சுதேசி இயக்கத்தைத் தழுவினார்.
# கோக்ரஜார்



**கோக்ரஜார்** (**Kokrajhar**) இந்தியாவின் வடகிழக்கில் அமைந்த அசாம் மாநிலத்தில் கிழக்கேயும் மற்றும் பிரம்மபுத்திரா ஆறுக்கு வடக்கே உள்ள தன்னாட்சிப் பகுதியான போடோலாந்து பிரதேசத்தில், கௌரங் ஆற்றின் கரையில் அமைந்த நகரம ஆகும். இந்நகரம் கோக்ரஜார் மாவட்டத்தின் நிர்வாகத் தலைமையிடம் ஆகும். இந்நகரம் பாகையில் அமைந்துள்ளது. இது கடல் மட்டத்திலிருந்து 38 மீட்டர் (124 அடி) உயரத்தில் அமைந்துள்ளது.  

## மக்கள் தொகை பரம்பல்

இந்நகரத்தின் முக்கிய இன மக்கள் போடோக்கள் ஆவார். மேலும் இந்நகரத்தில் அசாமியர், நேபாளிகள், வங்காளிகள், காரோ மக்கள் மற்றும் சந்தாலிகள் வாழ்கின்றனர்.  

2011-ஆம் மக்கள் தொகை கணக்கெடுப்பின் படி, 10 வார்டுகளும், 7,420 வீடுகளும் கொண்ட கோக்ரஜார் நகராட்சியின் மொத்த மக்கள்தொகை 34,136 ஆகும். இதில் ஆண்கள் 17,567 மற்றும் பெண்கள் 16,569 ஆக உள்ளனர். ஆறு வயதிற்குட்பட்ட குழந்தைகள் 3095 ஆக உள்ளனர். பாலின விகிதம் 1000 ஆண்களுக்கு, 943 பெண்கள் வீதம் உள்ளனர். சராசரி எழுத்தறிவு 89.96% ஆகவுள்ளது. கோக்ரஜார் நகர மக்கள் தொகையில் இந்துக்கள் 94.83%, இசுலாமியர் 2.95%, கிறித்தவர்கள் 1.14%, பௌத்தர்கள் 0.90% மற்றவர்கள் 0.17% ஆக உள்ளனர்.  
## தட்பவெப்பம்
# ஹோஜகிரி

**ஹோஜகிரி** என்பது இந்தியாவின் திரிபுரா மாநிலத்தில் பிரபலமாக இருக்கும் ஒரு நாட்டுப்புற நடனம் ஆகும். இது "புரூ (ரீங்)" இன மக்களால் நிகழ்த்தப்படுகிறது. இதில், பெண்கள் மற்றும் இளம் பெண்கள், ஒரு அணியில் சுமார் 4 முதல் 6 உறுப்பினர்கள் வரை பங்கு பெறுவார்கள். இந்த வகை நடனத்தில் பாடுவது, ஒரு மண் குடத்தின் மீது சமநிலைப்படுத்துதல் மற்றும் தலையில் ஒரு புட்டி மற்றும் கையில் மண் விளக்கு போன்ற பிற பொருளை வைத்துக்கொண்டு, அவை தரையில் விழுந்துவிடாமல் நிர்வகிப்பது போன்றவை அடங்கும். ஹோஜகிரி நடனம் ஆடுபவரின் உடலின் கீழ் பாதி மட்டுமே நகரும். இதுவே இந்த நடனத்தின் சிறப்பியல்பாக உள்ளது.  

## தொன்மம்
பொதுவாக, திரிபுராவில், துர்கா பூசையை அடுத்து வரும் பௌர்ணமி இரவில் நடைபெறும் ஹோஜகிரி திருவிழாக்கள் அல்லது லட்சுமி பூசையின் போது இந்த நடனம் பாரம்பரியமாக, நிகழ்த்தப்படுகிறது. மேலும், திரிபுராவில், தசரா பண்டிகை நடைபெறும் 10 நாட்களில், 3 வது நாளுக்குப் பிறகு, மைலுமா தேவி, (லக்ஷ்மி) வழிபடப்படுகின்ற நாட்களிலும் இந்த நடனம் நிகழ்த்தப்படுகிறது.  

## நடனத்திற்கு தேவையான பொருட்கள்
இந்த வகை நடனத்தில், ஆண் உறுப்பினர்கள் பாடல் பாடுவதில் பங்கேற்கிறார்கள். *காம்* மற்றும் *சுமு* (காற்றுக் கருவி) போன்ற இசைக்கருவிகளை வாசிப்பார்கள். பாடல் வரிகள் மிகவும் எளிமையானவையாக இருக்கும். இந்த நடனத்திற்குத் தேவையான பொருட்களாக, *பெய்லிங்* எனப்படுகின்ற அரிசியை சுத்தம் செய்வதற்கு உதவும் வட்ட வடிவத்தில் இருக்கும் ஒரு கலன்; ஒரு குடம்; ஒரு புட்டி; ஒரு பாரம்பரிய விளக்கு; *மைராங்* எனப்படும் ஒரு தட்டு மற்றும் ஒவ்வொரு கலைஞருக்கும் ஒரு கைக்குட்டை போன்றவை உள்ளன.  
## நடன பாணி
இந்த நடனத்தில் காணப்படும், மெதுவான இடுப்பு அசைவு மற்றும் இடுப்பு சுழற்சிக்கு ஒருவர் விரிவான பயிற்சி மற்றும் ஒத்திகை செய்ய வேண்டும். இந்த நடனத்தில் பங்குபெறும் 4 அல்லது 6 நபர்கள், ஒரு வரிசையை முடிக்க சுமார் 30 நிமிடங்கள் ஆகும். இந்த நடனத்தின் மூலம் *ஹுக்* அல்லது *ஜும்* சாகுபடி முழுவதும் காட்சிப்படுத்தப்படுகிறது. இந்த நடனம் ஆடுபவர்கள் அதிக கவனத்துடன் ஆடுகின்றனர். இவர்கள் தலையில் புட்டியும் அதன் மேல் எரிகின்ற ஒரு சிறிய விளக்கையும் வைத்துள்ளனர். மேலும் ஆடுபவர்களின் இரு கைகளிலும் வட்ட வடிவ தட்டுகள் இருக்கின்றன. பாடலின் ஓசை மற்றும் தாள கதிக்கு ஏற்றவாறு இவர்களின் நடன அசைவுகள் இருக்கின்றது. அந்த வகையில், பார்ப்பதற்கு இது *ஹுக்னி* நடனம் போன்று உள்ளது. ஆனால் இதன் தாளமும் வரிசையும் முற்றிலும் வேறுபட்டவையாக இருக்கிறது. *ஹோஜகிரி* நடனக் காணொளி காட்சிகளின் தொகுப்பை யூடியூப்பில் காணலாம்.  
## சத்தியராம் இரியாங்கு
சத்தியராம் இரியாங்கு என்பவர், இந்த நடனத்திற்காக தன்னையே அர்ப்பணித்துக் கொண்டார். மேலும், திரிபுராவில் ஒரு நடனப் பள்ளியை நிறுவி, அங்கு இளைஞர்களுக்கு இந்த நடனத்தைக் கற்றுக் கொடுக்கிறார். சத்தியராம் இரியாங், இந்தியாவிலும் வெளிநாட்டிலும் ஹோஜகிரி நடனத்தை பாதுகாக்கவும் ஊக்குவிக்கவும் பெரு முயற்சி எடுத்துக்கொண்டார். அதனால், இரியாங்கிற்கு, இந்திய அரசு சங்கீத நாடக அகாதமி விருது வழங்கி கௌரவித்துள்ளது.
# சுவாமி விவேகானந்த யோகா அனுசாந்தனா சமஸ்தானம்


சுவாமி விவேகானந்த யோகா அனுசாந்தனா சமஸ்தானம் என்பது சுருக்கமாக எஸ்-வியாசா அல்லது எஸ்.வி.யாசா என்று சுருக்கமாக அழைக்கப்படுகிறது.இது இந்தியாவின் பெங்களூரில் அமைந்துள்ள ஒரு வகை முதல்தரமான  பல்கலைக்கழகமாகும்.  
இப்பல்கலை கழகமானது சுவாமி விவேகானந்தரின் போதனைகளின் அடிப்படையில் யோகா ஆய்வுகளை மேற்கொள்கிறது. டாக்டர் பி.ஆர்.ராமகிருஷ்ணா பல்கலைக்கழகத்தின் தற்போதைய துணைவேந்தர் ஆவார்.  

எண்ணத்திற்கும்  செயலுக்கும் இடையேயான வேறுபாடுகள் குறித்த பிரச்சனைகள் மற்றும் மனக் கோளாறு மற்றும் ஒற்றைத் தலைவலி,மன சோர்வு பிரச்சனைகள் ஆகிய நரம்பியல் கோளாறுகள் குறித்து நிம்ஹான்ஸ்(NIMHANS) மற்றும் ஸ்வயாசா (SVYASA)ஆகியன செயல்படுகின்றன.  

ஸ்வயாசாவானது (SVYASA)யோகா மற்றும் யோக சிகிச்சைகள் குறித்த இரண்டு பிரிவிலும் நிபுணத்துவம் உடையது. யோகா பற்றிய  ஆராய்ச்சி மற்றும் யோகா சிகிச்சை ஆகியனவற்றை மேற்கொள்கிறது. இதன் அமைவிடமானது முக்கிய வளாகமான பெங்களூருவில் உள்ள பிரசாந்தி குட்டிராம் விவேகானந்தா சாலை, கல்லுபள்ளு அஞ்சல், ஜிகானி, அனேகல் என்ற இடத்தில் அமைந்துள்ளது.  
## பிரிவுகள்
பல்கலைக்கழகத்தில் 5 முக்கிய பிரிவுகள் உள்ளன  

- யோகா மற்றும் ஆன்மீகம்
- யோகா மற்றும் வாழ்க்கை அறிவியல் பிரிவு
- யோகா இயற்பியல் மற்றும் அறிவியல் பிரிவு
- யோகா மேலாண்மை மற்றும் ஆய்வுகள் பற்றிய பிரிவு
- யோகா மற்றும் மனிதநேய பிரிவு
ஆகியனவாகும்.  

## பாடத்திட்டங்கள்

- முனைவர் (யோகா)
- முனைவர்(யோகா மற்றும் மறுவாழ்வு)
- முதுகலை அறிவியல்
(யோகா சிகிச்சை)  
- முதுகலை (யோகா மற்றும் நனவு)
- யோகா சிகிச்சையில் முதுகலை சான்றிதழ்
- (மருத்துவர்கள்) யோகா சிகிச்சையில் முதுகலை சான்றிதழ்
- இளங்கலை (யோகா சிகிச்சை)
- இளங்கலை அறிவியல் (யோகா மற்றும் நனவு)
- இளங்கலை (இயற்கை மற்றும் யோக அறிவியல்)
- ஆயுர்வேத இயற்கை மருத்துவ சிகிச்சை பயிற்சி
- யோகா பயிற்றுவிப்பாளர்
## இவற்றையும் காண்க
# வெள்ளம் (எண்)

**வெள்ளம்** என்னும் எண்ணிக்கையைத் தொல்காப்பியர் குறிப்பிடுகிறார். அவர் காலத்தில் அது எண்ணிக்கை வரையறை இல்லாத அல்பெயர் எண்ணாக இருந்தது.  

இமயவரம்பன் நெடுஞ்சேரலாதன் படைப்பெருக்கத்தைக் குறிப்பிடும் புலவர் **வெள்ளம்** என்னும் எண்ணிக்கையால் குறிப்பிடுகிறார். இது தொல்காப்பியம் குறிப்பிடும் அல்பெயர் எண்ணாகவோ, கம்பன் குறிப்பிடுவது போன்ற அலகு எண்ணாகவோ இருக்கலாம்.  

:யாண்டுதலைப் பெயர வேண்டுபுலத்(து) இறுத்து  
:முனைஎரி பரப்பிய துன்னரும் சீற்றமொடு  
:மழைதவழ்பு தலைஇய மதில்மரம் முருக்கி  
:நிரை களிறுஒழுகிய நிரைய வெள்ளம்  

கம்பராயணத்தில் இந்த எண் அளவு எண்ணிக்கையைக் குறிக்கும் அலகாகக் கையாளப்பட்டுள்ளது.  
சுக்கிரீவன் கொண்டுவந்து அணிவகுத்துக் காட்டிய படையின் அளவு என்ன என்று இராமன் வினவியபோது, **எழுபது வெள்ளம்** எண்ணிக்கையின் மிகும் என்று சுக்கிரீவன் கூறினான்.  
:'"ஏற்ற வெள்ளம் எழுபதின் இற்ற" என்று  
:ஆற்றலாளர் அறிவின் அறைந்தது ஓர்  
:மாற்றம் உண்டு; அது அல்லது, மற்றது ஓர்  
:தோற்றம் என்று இதற்கு எண்ணி முன் சொல்லுமோ?  

## மேற்கோள்
# மீனா ராணா

**மீனா ராணா** **(Meena Rana)** இவர் ஓர் பிரபல உத்தரகாண்ட் மாநிலத்தைச் சேர்ந்த பாடகி ஆவார். இவர் பல கர்வாலி மற்றும் குமாவோனி இசைத் தொகுப்புகளை வெளியிட்டுள்ளார். இவர் இந்திய மாநிலமான உத்தராகண்ட் மாநிலத்தின் சிறந்த பெண் பாடகிகளில் ஒருவராகக் கருதப்படுகிறார். மேலும் உத்தராகண்ட் மாநிலத்தின் *லதா மங்கேஷ்கர்* மற்றும் உத்தராகண்டின் சுர் கோகிலா என்றும் கூறப்படுகிறது ஆனால் பாடுவதற்காக எந்தவிதமான முறையான பயிற்சியையும் இவர் பெறவில்லை. இவர் இந்தியா மட்டுமல்லாமல் ஓமன், அரபு அமீரகம் மற்றும் ஆத்திரேலியா போன்ற நாடுகளில் தனது நிகழ்சிகளை நிகழ்த்தியுள்ளார்.  

## தனிப்பட்ட வாழ்க்கை
மீனா ராணா 1975 மே 24 அன்று தில்லியில் பிறந்தார். தில்லியின் பேட்லர் நினைவு பெண்கள் உயர் நிலைப் பள்ளியில் தனது படிப்பைத் தொடங்கினார். இவர் தனது 9 ஆம் வகுப்பு வரை தில்லியில் தங்கியிருந்தார். ஆனால் பின்னர் இவர் தனது மூத்த சகோதரியுடன் உத்தரகண்ட் மாநிலத்தின் முசோரிக்கு குடிபெயர்ந்தார். அங்கு இவர் மகளிர் பள்ளியில் தனது படிப்பினைத் தொடர்ந்தர். மீனா தில்லி பல்கலைக்கழகத்தில் தனது பட்டப் படிப்பினை முடித்தார். இவர் சஞ்சய் கோமோலா என்பவரை 2001இல் மணந்து கொண்டு தில்லியில் மீண்டும் குடியேறினார். இவர்களுக்கு சுரபி மற்றும் பாரி என்ற இரு மகள்கள் இருக்கிறார்கள். மீனாவிற்கு உமா என்றொரு சகோதரியும், மோகன் என்றொரு சகோதரனும் இருக்கிறர்கள். இவரது கணவர் ஒரு இசை இயக்குநர் ஆவார். அவர் 'சுரபி மல்டி ட்ராக் சவுண்ட்' என்ற பெயரில் ஒரு இசை நிறுவனத்தை நடத்தி வருகிறார். தன்து நிறுவனத்திற்கு இவர்களின் மகள் சுரபியின் பெயரிடப்பட்டது. மீனா பல பாடல்களைப் பாடியுள்ளார். அவற்றில் பெரும்பாலானவற்றில் உத்தரகண்ட் மாநிலத்தின் அழகை விவரிக்க முயன்றுள்ளார்.  

## இசைத் தொகுப்புகள்
உதரகாண்டி இசைத் தொகுப்புகள் 1) சந்த் தரோ மா 2) மேரி காதி மித்தி 3) தர்பார் நிரலா சாய் கா போன்றவை. உத்தராகண்டி கர்வாலி இசைத் தொகுப்புகள் 1) தேரி மேரி மாயா 2) மேரு உத்தராகண்ட் 3) சில்பிலாத் 4) மோகனா 5) சந்திரா 6) லலிதா சி ஹம் ஆகியன.  

## விருதுகள்
மீனா, உத்தராகண்ட் இளம் பெண் பாடர்களுக்கான சிறந்த பாடகர்களுக்கான விருதுகளைத் தொடர்ச்சியாக 2010, 2011 மற்றும் 2012 ஆகிய ஆண்டுகளில் பெற்றுள்ளார்.
# கண்ணுல காச காட்டப்பா

**கண்ணுல காச காட்டப்பா** என்பது 2016 இல் வெளிவந்த தமிழ்த் திரைப்படமாகும். இதனை மேஜர் கெளதம் இயக்கியிருந்தார். இத்திரைப்படம் மேஜர் கௌதம் இயக்கத்தில் வெளிவந்த முதல் திரைப்படமாகும். அரவிந்த் ஆகாஷ், சாந்தினி தமிழரசன் ஆகியோர் முக்கிய வேடங்களில் நடித்திருந்தனர்.  

திவாகர் சுப்பிரமணியம் இசையமைத்துள்ளார்.  

## ஆதாரங்கள்
# த. செந்தில்குமார்



**த. செந்தில்குமார்** (பிறப்பு:1977 - ) தமிழகக் காவல் துறையில் காவல் கண்காணிப்பாளராகப் பணியாற்றி வருகிறார்.  

## பிறப்பு

த. செந்தில்குமார் கடலூர் மாவட்டம் திட்டக்குடி வட்டத்தில் போத்திரமங்கலம் என்னும் சிற்றூரில் பிறந்தவர்.  

## கல்வி
பிறந்த ஊரில் உள்ள பஞ்சாயத்து ஒன்றிய நடுநிலைப்பள்ளியில் தொடக்கல்வியையும், ஆவினங்குடி மற்றும் பெண்ணாடகத்தில் உயர்நிலைக்கல்வியையும், திருச்சி பிஷப் ஹீபர் கல்லூரியில் மேல்நிலைக்கல்வியையும், டாக்டர் அம்பேத்கர் அரசு சட்டக்கல்லூரியில் ஒருங்கிணைந்த சட்டப்படிப்பினையும் படித்தார். 2001ஆம் ஆண்டில் குரூப் 2 தேர்வில் வெற்றி பெற்று உள்ளாட்சித் தணிக்கைத்துறையில் ஆடிட்டராக பணியில் சேர்ந்தார். எம்.எல். சட்ட மேற்படிப்பை அண்ணாமலைப் பல்கலைக்கழகத்தில் நிறைவு செய்தார். சென்னை நகரம் உருவான கதையை களமாகக் கொண்டு ஆய்வு செய்து காலம்தோறும் கருப்பர் நகரம் (Black Town through the ages) என்ற தலைப்பில் சென்னைப்பல்கலைக்கழகத்தில் ஆய்வு செய்து முனைவர் பட்டம் பெற்றார். தற்போது திருச்சி ரயில்வே காவல் கண்காணிப்பாளராகப் பணிபுரிந்து வருகிறார்.  

## சிறப்பு
புத்தூர் ஆபரேஷன் தேடுதல் வேட்டையில் அவரது பணிக்காக தமிழக முதலமைச்சர் அவர்களிடம் ரூ.5 இலட்சம் பரிசுத்தொகையும், ஒரு படி பதவி உயர்வும் பெற்றார். இவர் முன்னணி இதழ்களில் கட்டுரைகள் எழுதியுள்ளார்.  

## சான்றடைவு
# ஜீனத்


**ஜீனத்** (*Zeenath*) என்பவர் இந்திய திரைப்பட நடிகையும் பின்னணிக் குரல் கலைஞருமாவார். 1990களில் மலையாளத் திரைப்படங்களில் ஒரு முக்கிய துணை நடிகையாக இருந்தார்.  

## பிறப்பும் திரை வாழ்க்கையும்
ஜீனத் மலப்புரம் மாவட்டம் நீலாம்பூரில் அபு அச்சிப்புரம் மற்றும் பாத்திமா ஆகியோருக்கு மகளாகப் பிறந்தார். இவர் தனது ஆரம்பக் கல்வியை நிலம்பூர் நவோதயா பள்ளியில் இருந்து பெற்றார். இவர் திரைப்பட நடிகராக மாறிய நாடகக் கலைஞர் ஆவார். *பரதேசி* திரைப்படத்திற்காக 2007 ஆம் ஆண்டில் சிறந்த பின்னணிக் குரல் கலைஞருக்கான கேரள மாநில திரைப்பட விருதை தனது சகோதரி ஹப்சத்துடன் பகிர்ந்து கொண்டார்.  

## திருமண வாழ்க்கை
ஜீனத் இரண்டு முறை திருமணம் செய்து கொண்டார். இவர் மலையாள நாடக இயக்குநரும் தயாரிப்பாளருமான கே.டி.முஹம்மதுவை 10 சூன் 1981 இல் திருமணம் செய்து கொண்டார். ஆனால் இவர்களது திருமணம் விவாகரத்தில் முடிந்தது. இத்தம்பதிகளுக்கு ஜிதின் என்ற மகனுள்ளார். பின்னர் ஜீனத் அனில் குமார் என்பவரை மணந்தார். இத்தம்பதிகளுக்கு நித்தின் அனில் என்றொரு மகனுள்ளார். இவர்கள் தற்போது கொச்சியில் வசிக்கிறார்கள்.  

## விருதுகள்
- 2007 **சிறந்த பின்னணிக் குரல் கலைஞருக்கான கேரள மாநில திரைப்பட விருது** - சுவேதா மேனனுக்கான பரதேசி

; **கேரள மாநில தொலைக்காட்சி விருதுகள்**  

- சிறந்த நடிகை- பூவன்பம் (1991 டெலிஃபில்ம்) வைக்கம் முகம்மது பசீர்
- சிறந்த துணை நடிகை- சுல்தான்வீடு (2005)

### பின்னணிக் குரல் கலைஞராக
- பரதேசி - சுவேதா மேனனுக்கான குரல்
- பென்பட்டனம் - சுவேதா மேனனுக்கான - சுவேதா மேனனுக்காக குரல்
- ராணி பத்மினி - சஜிதா மாததிலுக்கு குரல்

## தொலைக்காட்சித் தொடர்கள்
- பூவன்பஜம் ( தூர்தர்ஷன் )
- பந்தனம் ( தூர்தர்ஷன் )
- புன்னக்க விகாசனா கார்ப்பரேஷன் ( தூர்தர்ஷன் )
- பெண்கள் விடுதி ( தூர்தர்ஷன் )
- காமண்டலம் ( தூர்தர்ஷன் )
- பந்தங்கல் ( தூர்தர்ஷன் )
- சுல்தான்வீடு
- ஆத்மா - தயாரிப்பாளரும் கூட
- ஷாங்க்புஷ்பம் (ஆசியநெட்)
- கடமட்டத்து கதனார் (ஆசியநெட்)
- சூரியபுத்ரி (ஆசியநெட்)
- நிஜாலுகல் (ஆசியநெட்)
- ஸ்வந்தம் மலூட்டி (சூர்யா டிவி)
- பவித்ரா பாந்தம் (சூர்யா டிவி)
- பரிணயம் ( மஜாவில் மனோரமா )
- பாக்யதேவத ( மஜவில் மனோரமா )
- பந்துவாரு சத்ருவாரு (மஜவில் மனோரமா)
- ஜக்ரிதா (அமிர்தா டிவி)
- சிபிஐ டைரி (மஜாவில் மனோரமா)
- தேனம் வயம்பம் (சூர்யா டிவி)

## நாடகங்கள்
- சினேகபந்தம்
- கபார்
- சிருட்டி
- ஸ்வந்தம் லேகன்
- அன்னியின் சமையலறை
- அன்னோர்க்கள்
# 1478



**1478** (**MCDLXXVIII**) பழைய யூலியன் நாட்காட்டியில் ஒரு வியாழக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சனவரி 14 &ndash; வெலிக்கி நோவ்கோரோத் நகரம் மாசுக்கோவின் இளவரசர் மூன்றாம் இவானிடம் சரணடைந்தது.
- பெப்ரவரி 18 &ndash; கிளாரன்சின் முதலாம் கோமகன் ஜோர்ஜ் பிளான்டகெனெட் அவரது அண்ணன் இங்கிலாந்தின் நான்காம் எட்வர்ட் மன்னருக்கு எதிராக சதியில் ஈடுபட்டதாகக் குற்றம் சாட்டப்பட்டு இலண்டன் கோபுரத்தில் தூக்கிலிடப்பட்டார்.
- நவம்பர் &ndash; எத்தியோப்பியாவின் மன்னராக எசுக்கான்டர் தனது ஆறாவது அகவையில் முடிசூடினார்.
- நவம்பர் 1 &ndash; எசுப்பானிய திரிபுக் கொள்கை விசாரணை ஆரம்பமானது.
- திசம்பர் 28 &ndash; கியோர்னிக்கோ என்ற இடத்தில் சுவிட்சர்லாந்து படைகள் மிலன் படைகளைத் தோற்கடித்தன.
- லோரென்சோ டெ மெடிச்சி புளோரன்சின் ஆட்சியாளரானார்.
- உள்நாட்டுப் போரை அடுத்து, தெமாக் சுல்தானகம் மயாபாகித்திடம் இருந்து பிரிந்தது.
- பொகீமியாவின் இரண்டாம் விளாதிசுலாவ் அங்கேரியுடன் அமைதி உடன்பாட்டில் கையெழுத்திட்டார்.
- யாழ்ப்பாண மன்னர் கனகசூரிய சிங்கையாரியனின் ஆட்சி முடிவடைந்தது. சிங்கை பரராசசேகரனின் ஆட்சி ஆரம்பமானது.

## பிறப்புகள்
- பெப்ரவரி 7 &ndash; தாமஸ் மோர், ஆங்கிலேய அரசியல்வாதி, மனிதநேயவாதி (இ. 1535)
- சூர்தாசர், இந்திய ஞானி, புலவர்

## இறப்புகள்
- முதலாம் திம்மராச உடையார், மைசூர் மன்னர்
# சாண்ட் மத்

**சாண்ட் மத்** (*Sant Mat*) என்பது இது பொ.ஊ. 13ம் நூற்றாண்டின் போது இந்திய துணைக்கண்டத்தில் இருந்த ஒரு ஆன்மீக இயக்கம். இந்தப் பெயருக்கு "ஆன்மீக இந்து புனிதர்கள் போதனைகள்" என்று பொருள்.  

இவ்வியக்கதிலுள்ள சாண்டுகளின் மூலமாகவும், அவர்களது போதனைகள் மூலமாகவும் மெய்ப்பொருளை அறிந்து கொள்வதற்காகவும் இந்த இயக்கம் உருவாக்கப்பட்டது. இறையியல் தேடல்களும் போதனைகளும் வேறுபட்டிருந்தது.  

உள்முகத்தேடல் மற்றும் அன்புணர்வோடு கூடிய பக்தியின் மூலம் ஒவ்வொரு ஆன்மாவும் பரமாத்மாவோடு தொடர்புக் கொள்ளும் முறைகள் போதிக்கப்பட்டது. இவ்வியக்கத்தின் சமத்துவவாத கொள்கையானது இந்து சமயம் மற்றும் முஸ்லிம் மதங்களில் உள்ள ஜாதிய அமைப்பு முறைகளிலிருந்து மாறுபட்டிருந்தது இதன் தனித்துவம் ஆகும்.  

துறவிகளின் வம்சாவளியினர்கள் இரண்டு முக்கிய குழுக்களாக அடையாளம் காணப்பட்டார்கள். வடக்கு மாகாணங்களான பஞ்சாப், ராஜஸ்தான், உத்தரப் பிரதேசம் போன்ற வட்டாரங்களில் இந்தியும், தெற்கு மாகாணங்களான மகாராட்டிராவில் நாமதேவர் மற்றும் இதர துறவிகள் தொன்மையான மராத்திய மொழியையும் பேசும் வழக்க மொழியாக கொண்டிருந்தனர்.
# வார்ப்புரு:விக்கித்திட்டம் திரைப்படம்/மணல்தொட்டி


|b2=}}  
|b3=}}  
|b4=}}  
|b5=}}  
|ASSESSMENT_CAT = திரைப்பட கட்டுரைகள்  
|ASSESSMENT_LINK = விக்கிப்பீடியா:விக்கித் திட்டம் திரைப்படம்/மதிப்பீடு  
|HOOK_ASSESS =  
|b2=}}  
|b3=}}  
|b4=}}  
|b5=}}  
|ASSESSMENT_LINK = விக்கிப்பீடியா:விக்கித் திட்டம் திரைப்படம்/மதிப்பீடு  
}}  
|MAIN_TEXT = இந்த } **விக்கித் திட்டம் திரைப்படத்திற்குள்** அடங்கும்.  
|PORTAL = திரைப்படம்  
|MAIN_CAT = விக்கித்திட்டம் திரைப்பட கட்டுரைகள்  
|NOTE_SIZE =  
|note 1=}  
|NOTE_1_TEXT = இக்கட்டுரையில் ஒரு படிமம் தேவைப்படுகின்றது. திரைப்பட சுவரொட்டி அல்லது பிற படங்களினை இணைக்க பரிந்துரைக்கப்படுகின்றது  
|NOTE_1_IMAGE = Image-request.svg  
|NOTE_1_CAT = படிமம் தேவைப்படும் திரைப்பட கட்டுரைகள்  
|note 2=}  
|NOTE_2_TEXT = பொருத்தமான தகவற்சட்டம் திரைப்படம் ஒன்றினை இணைக்க பரிந்துரைக்கப்படுகின்றது.  
|NOTE_2_IMAGE = Gnome-mime-text-x-credits.svg  
|NOTE_2_CAT = தகவற்சட்டம் திரைப்படம் தேவைப்படும் திரைப்பட கட்டுரைகள்  
}}<includeonly>}|Animated-film-task-force-importance=}}}|Argentine-task-force=}}}|Australian-task-force=}}}|Awards-task-force=}}}|Baltic-task-force=}}}|British-task-force=}}}|Canadian-task-force=}}}|Chinese-task-force=}}}|Christian-task-force=}}}|Comic-book-task-force=}}}|Documentary-film-task-force=}}}|Festival-task-force=}}}|Filmmaking-task-force=}}}|French-task-force=}}}|German-task-force=}}}|Indian-task-force=}}}|Italian-task-force=}}}|Japanese-task-force=}}}|Korean-task-force=}}}|Mexican-task-force=}}}|NZ-task-force=}}}|Nordic-task-force=}}}|Pakistani-task-force=}}}|Persian-task-force=}}}|Silent-film-task-force=}}}|Southeast-task-force=}}}|Soviet-task-force=}}}|Spanish-task-force=}}}|War-task-force=}}}|needs-image=}|needs-infobox=}|B-Class-1=}|B-Class-2=}|B-Class-3=}|B-Class-4=}|B-Class-5=}|core=}|small=}|category=}|auto=}}} }}</includeonly><noinclude>  

</noinclude>
# இரஞ்சித் கௌர்



***இரஞ்சித் கௌர்*** ( ; **இரஞ்சீத் கவுர்** பிறப்பு 1949) இந்திய பஞ்சாபின் பஞ்சாபி பாடகர் ஆவார். பிரபல பஞ்சாபி பாடகரும் அரசியல்வாதியுமான முஹம்மது சாதிக் உடன் இவர் பாடிய பாடல்களால் நன்கு அறியப்படுகிறார். அவர் பல பஞ்சாபி படங்களில் பின்னணி பாடகராகவும், சிலவற்றில் துணை நடிகையாகவும் நடித்துள்ளார்.
# எலிசபெத் டவுன்


**எலிசபெத் டவுன்** (மே 11, 1865 - ஜூன் 1, 1960) முற்போக்கு சிந்தனை உடையவர், மற்றும் சுய உதவி இயக்கங்களை உருவாக்கியவர். செல்வாக்கு மிக்க எழுத்தாளர், ஆசிரியர் மற்றும் வெளியீட்டாளர் ஆவார்.  

## ஆரம்ப கால வாழ்க்கை
எலிசபெத் ஜோன்ஸ் டவுன் ஓரிகனில் பிறந்தவர்.ஜான் ஹால்செ ஜோன்ஸின் மகள் ஆவார்.அவர் முதலில் தனது 14வது வயதில் ஜோசப் ஹோல்ட் ஸ்ட்ரபில் என்பவரை திருமணம் செய்து கொண்டார். இத்தம்பதியர்களுக்கு கேத்தரின் மற்றும் செஸ்டர் என்ற இரண்டு குழந்தைகள் இருந்தனர். இத்தம்பதிகள் 1900 இல் விவாகரத்து செய்து கொண்டனர்.  
அவர் வில்லியம் ஈ. டவுனை மணந்தார், அதே ஆண்டு ஹோலியோக்கில், மாசசூசெட்ஸின் என்ற இடத்திற்கு குடிபெயர்ந்தார்.
# சிறந்த ஆவண குறும்படத்திற்கான அகாதமி விருது


**சிறந்த ஆவண குறும்படத்திற்கான அகாதமி விருது ** ஒவ்வொரு ஆண்டும் சிறந்த ஆவண குறும்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும்.  

## பல்வேறு விருதுகளை வென்றோர் மற்றும் பரிந்துரைக்கப்பட்டோர்
;4 வெற்றிகள்  
- கனடிய திரைப்பட அமைப்பு

;3 வெற்றிகள்  
- வால்ட் டிஸ்னி நிறுவனம்

;2 வெற்றிகள்  
- வால்ட் டிஸ்னி

;3 பரிந்துரைகள்  
- வால்ட் டிஸ்னி

;2 பரிந்துரைகள்  
- ஐக்கிய அமெரிக்க ஈரூடகப் படைப்பிரிவு
# புதிய பாம்பன் பாலம்



**புதிய பாம்பன் பாலம்** என்பது இந்தியாவின் முதன்மை நிலப்பரப்பில் உள்ள மண்டபம் நகரத்தை பாம்பன் தீவில் உள்ள ராமேஸ்வரம் உடன் இணைக்கும் புதிய இருவழி இருப்புப் பாதை பாலமாகும். இந்தப் புதிய பாலம் 1914 இல் திறக்கப்பட்ட பாம்பன் பாலத்திற்கு அருகில் கட்டப்பட்டது. 2.07 கிலோ மீட்டர் நீளம் கொண்ட இந்த புதிய பாலம் ஏறத்தாழ 100 தூண்களைக் கொண்டுள்ளது.  

2019 ஆம் ஆண்டில், பழைய பாம்பன் பாலம் பாலத்தின் வயது மற்றும் பராமரிப்பில் உள்ள சிரமம் ஆகியவற்றைக் கருத்தில் கொண்டு அதற்கு இணையாக ஒரு புதிய பாலத்தை அமைக்க இந்திய ரயில்வே முடிவு செய்தது. பாக்கு நீரிணையில் உள்ள பாம்பன் பாலம் அருகே 30 மீட்டர் தொலைவில் இப்புதிய இருவழி இருப்புப் பாதை அமைக்க 2019 நவம்பரில் இந்தியப் பிரதமர் நரேந்திர மோதி இந்தப் பாலத்திற்கு அடிக்கல் நாட்டினார். ₹540 கோடி மதிப்பீட்டில் உருவாகும் இந்தப் பாலத்தின் கட்டுமானப் பணிகள் மேற்கொள்ளப்பட்டு வருகின்றன. கடல் மட்டத்திலிருந்து 12.5 மீட்டர் உயரத்தில் அமைக்கப்பட்டுள்ள இந்தப் பாலம், பழைய பாலத்தை காட்டிலும் 3 மீட்டர் உயரமானது. பாலத்தின் நடுவில் உள்ள இரண்டு பதாகைகள் கப்பல்கள் எளிதில் கடந்து செல்ல ஏதுவாக தானியங்கி முறையில் தூக்கும் திறன் கொண்டவை. இப்பாலத்தை 2025 ஆம் ஆண்டு ஏப்ரல் 6 ஆம் நாள் இந்தியப் பிரதமர் நரேந்திர மோதி திறந்து வைத்தார்.  

## வரலாறு
புதிய பாம்பன் பாலத்திற்கான பணி 28 பிப்ரவரி 2020 (வெள்ளிக் கிழமை) அன்று துவக்கப்படது. ரூபாய் 250 கோடி மதிப்பில் நிறுவப்படும் இப்பாலம் 2.05 கிலோ மீட்டர் நீளம் கொண்டது. மேலும் இப்பாலம் கட்டுவதற்கு கடலில் 36 மீட்டர் ஆழத்தில் துளையிட்டு, 333 தூண்கள் நிறுவப்படவுள்ளது. இத்தூண்களை இணைக்க தடித்த 99 எஃகு பட்டைகள் பயன்படுத்தப்படுகிறது. பாலத்தின் மையப் பகுதியில் 77 மீட்டர் நீளத்தில் தூக்குப்பாலம் அமையவுள்ளது. அதனை மின்மோட்டார் மூலம் தானாகவே திறந்து மூடும் வகையில் அமைக்கப்படுகிறது. தூக்குப்பாலத்தில் கண்காணிப்பு ஒளிப்படமி உள்ளிட்ட அனைத்து தகவல் தொடர்பு வசதிகளும் இடம் பெறும்.  

இக்கடல் இருப்புப் பாதை பாலம் அமைக்கும் பணியை **இரயில் வளர்ச்சி நிறுவனம்** சார்பில் அகமதாபாத்தை தலைமையிடமாகக் கொண்ட *இரஞ்சித் கட்டுமான நிறுவனம்* மேற்கொள்கிறது. இரண்டு ஆண்டுகளில் இப்பணியை முடிக்கத் திட்டமிடப்பட்டுள்ளது. இப்பணி முடியும் வரை பழைய பாம்பன் இருப்புப் பாதை பயன்பாட்டில் இருக்கும்.
# வார்ப்புரு:Lang-ru/doc


;This template is a suggested modification of . It's planned to be merged with later.  

For romanization rules see: .  

For transcription rules see , Russian phonology, and Русская фонетика. For automatic generation of an IPA transcription, enter the word with a stress accent into Template:ru-IPA on Wiktionary.  

## Examples of use

- <tt></tt>
:  
- <tt></tt>
:  
- <tt></tt>
:  
- <tt></tt>
:  
- <tt></tt>
:  
- <tt></tt>
:  
- <tt></tt>
:  
- <tt></tt>
:  
- <tt></tt>
:  

<includeonly>  

zh:Template:Lang-rus  

</includeonly>
# Module:Exponential search

-- This module provides a generic exponential search algorithm.  
requirestrict  

local checkType = require('libraryUtil').checkType  
local floor = math.floor  

local function midPoint(lower, upper)  
return floor(lower + (upper - lower) / 2)  
end  

local function search(testFunc, i, lower, upper)  
if testFunc(i) then  
if i + 1 == upper then  
return i  
end  
lower = i  
if upper then  
i = midPoint(lower, upper)  
else  
i = i * 2  
end  
return search(testFunc, i, lower, upper)  
else  
upper = i  
i = midPoint(lower, upper)  
return search(testFunc, i, lower, upper)  
end  
end  

return function (testFunc, init)  
checkType('Exponential search', 1, testFunc, 'function')  
checkType('Exponential search', 2, init, 'number', true)  
if init and (init < 1 or init ~= floor(init) or init == math.huge) then  
error(string.format(  
"invalid init value '%s' detected in argument #2 to " ..  
"'Exponential search' (init value must be a positive integer)",  
tostring(init)  
), 2)  
end  
init = init or 2  
if not testFunc(1) then  
return nil  
end  
return search(testFunc, init, 1, nil)  
end
# அஞ்சலி நாயர்



**அஞ்சலி நாயர்** (*Anjali Nair*) ஒரு இந்திய திரைப்பட நடிகை மற்றும் மாடல் ஆவார். இவர் மலையாளத் திரைப்படங்களில் அதிகமாக நடித்துள்ளார். இரண்டாவது சிறந்த நடிகைக்கான கேரள மாநில திரைப்பட விருதைப் பெற்றவர்.  

## தனிப்பட்ட வாழ்க்கை
உஷா மற்றும் கிரிதரன் நாயர் ஆகியோருக்கு அஞ்சலி பிறந்தார். மனதே வெள்ளிதெருவில் குழந்தை கலைஞராக தனது வாழ்க்கையைத் தொடங்கினார். இவருக்கு ஒரு மகள் அவனி, 5 சுந்தரிகள் என்ற திரைப்படத்தில் அஞ்சலி நாயருடைய ஐந்து மகள்களில் ஒரு மகளாக நடித்தார்.  

## தொழில்
தொலைக்காட்சி தொகுப்பாளராக பணியாற்றுவதற்கும் முன்பு, 100 க்கும் மேற்பட்ட விளம்பரங்களில் நடித்துள்ளார். பின்னர் வினீத் ஸ்ரீனிவாசனின் லா கொச்சின் உட்பட பல இசை ஆல்பங்களில் நடித்தார். அவர் "பந்தங்கள் பந்தங்களா" என்ற தொலைக்காட்சி தொடரில் நடித்துள்ளார்.  

## குறும்படங்கள்
| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2015 | *புஞ்சிரிக்கு பரஸ்பரம்* | பள்ளி சிறுமியின் தாயார் | குறும்படம் |
| 2017 | *அமர் ஜவான் அமர் பாரத்* | இராணுவ வீரரின் மனைவி | தேசபக்தி காணொளி |
| 2017 | *ஒரு முத்தாசி கதா* | அஞ்சலி | குறும்படம் |
| 2017 | *சி டிசர்வ்ஸ் பெட்டர்* | லட்சுமி | காணொளி |
| 2017 | *நந்தா* | நந்தாவின் தாய் |  |
| 2017 | *சித்ரா* | சித்ரா |  |
| 2017 | *கேன்வாஸ்* | முரா மனு |  |
| 2017 | *எந்தா இங்கனே?* | அம்மு | இயக்குநரும் கூட |
| 2018 | *நித்யஹரிதா காமுகன்* | பள்ளி சிறுவனின் தாய் |  |
| 2018 | *சாகிதம்* | *பாட்டி* |  |
| 2019 | *தி சீக்ரெட்* | ரோசினி |  |
| 2019 | *ஒப்பனா* | சுகாரா சீனியர் |  |
# செசுபெத்

**செசுபெத்** (*Xezbeth*) என்பது பேய் மற்றும் அமானுஷ்ய சக்திகள் பற்றிய புனைவுக் கதைகள், குறளி வித்தைகள், மாயஜாலம் முறைகளை குறிக்கிறது, அரபு மொழியில் அதன் பெயர் "பொய்யர்" ( ஆகும்.  

பிரெஞ்சு மறைநூல் அறிஞர் கொலின் டெ பிளான்சி எழுதிய 'டிக்சனைர் இன்ஃபெர்னல்' (1853 / 1863) என்ற நூலில் "எண்ணிலடங்கா மனிதர்கள் இத்தகைய புனைவுகளை படிப்பதிலும் கேட்பதிலும் கற்பதிலும் ஆர்வம் கொள்கிறார்கள்" என்கிறார்.
# இரஞ்சனா கௌகர்

பத்மஸ்ரீ **ரஞ்சனா கௌகர் (Ranjana Gauhar)** ஓர் ஒடிசி நடனக் கலைஞர் ஆவார். நவீன மற்றும் புராணக் கருப்பொருள்களை சித்தரிக்கும் பல நடங்களை ரஞ்சனா தயாரித்து இயக்கியுள்ளார்.  

இவர் 2003இல் பத்மசிறீ விருதினை வென்ள்ளார். இந்திய குடியரசுத்தலைவரிடமிருந்து 2007ஆம் ஆண்டிற்கான சங்கீத நாடக அகாதமி விருது பெற்றுள்ளார்.  

## ஆரம்பக் காலம்
தில்லியில் 1949 இல் பிறந்த தனது கல்வியை தில்லி, லேடி இர்வின் பள்ளியில் முடித்து பின்னர், லேடி சிறீராம் கல்லூரியில் பட்டப்படிப்பை முடித்தார். திருமதி ரஞ்சனா கௌகர் ஆரம்பத்தில் தில்லியின் கலைக் கல்லூரியில் ஓவியராகப் பயிற்சி பெற்றார். அதைத் தொடர்ந்து, ஒடிசி நடனத்திற்கு அறிமுகமான இவர், திருமதி அலோகா பணிக்கர் மற்றும் குரு மாயதர் ரூத் ஆகியோரின் கீழ் தில்லியில் உள்ள சிறீராம் பாரதிய கலா மையத்தில் கலையில் பயிற்சி பெற்றார். ரஞ்சனா கௌகர் சிங்ஜித் சிங் என்பவரிடம் மணிப்பூரி நடனத்தையும், மாயா ராவ் என்பவரிடம் கதக் நடனத்தையும் கற்றுக்கொண்டார். இவர் அபியான் என்ற நாடகக் குழுவைத் தொடங்கி, நிறுவனத்தின் பல தயாரிப்புகளில் முக்கிய நிகழ்ச்சிகளில் நடித்துள்ளார். பல ஆண்டுகளாக, ரஞ்சனா கௌகர் ஒடிசி நடனத்தின் முன்னணி கலைஞராக தன்னை நிலைநிறுத்திக் கொண்டார். மேலும் இந்தியாவிலும் வெளிநாட்டிலும் உள்ள முக்கிய நடன விழாக்களில் நிகழ்ச்சிகளை வழங்கியுள்ளார்.  

## நிகழ்ச்சிகள்
இரஞ்சனா கௌகர் தனது ஒடிசி நடனக் கலையுடன் நாட்டின் பல பகுதிகளுக்கும் பயணம் செய்துள்ளார். இந்தியாவிலும் வெளிநாட்டிலும் உள்ள மதிப்புமிக்க நடன விழாக்களில் பங்கேற்றுள்ளார். இந்தியாவின் இந்த கலாச்சார தூதர், இந்தியாவின் திருவிழாவில், ராணி எலிசபெத் ராயல் ஃபெஸ்டிவல் ஹால், பிளைமவுத்தின் ராயல் ஹால், காமன்வெல்த் நிறுவனம், ஆக்ஸ்போர்டு பல்கலைக்கழகம், மிட்லாண்ட் கலை மையம், பர்மிங்காம், தக்லெம் அருங்காட்சியகம், [[பெர்லின், ஜெர்மனி, இத்தாலி, பிரான்ஸ், கிரீஸ், செர்பியா, சைப்ரஸ், குவைத், சுவிட்சர்லாந்து, துனிசியா, யூகோஸ்லாவியா, ஜப்பான், ஆலந்து, போலந்து, செக்கோஸ்லோவாக்கியா, ஆஸ்திரியா, குரோஷியா மற்றும் லத்தீன் அமெரிக்க நாடுகளான கொலம்பியா, ஈக்குவடார், பனாமா மற்றும் மெக்சிகோ போன்ற நாடுகளில் ரஞ்சனா தனது நடன நிகழ்ச்சிகளை நிகழத்தியுள்ளார். மெக்ஸிகோவில், செர்வென்டினோ விழாவில் ரஞ்சனா இந்தியாவை பிரதிநிதித்துவப்படுத்தியுள்ளார். கம்போடியா, பூட்டான், வியட்நாம் மற்றும் இலங்கை, ஆப்பிரிக்கா கண்டம், மற்றும் எகிப்து ஆகிய நாடுகளில் உள்ள பார்வையாளர்களுக்கு நடுவே ஒடிஸி நடனத்தை நிகழ்த்தினார். இவரது குழு 2011 சூலை மாதம் தென்கொரியாவில் இந்தியாவின் திருவிழாவைத் துவக்கியது. அதைத் தொடர்ந்து ஜப்பான்,சீனா, சிங்கப்பூர் மற்றும் பிலிப்பைன்ஸ் ஆகிய நாடுகளில் நிகழ்ச்சிகள் நடத்திய்து. உலகெங்கிலும் உள்ள பல்வேறு விழாக்களில் இவர் தனி மற்றும் குழு நடனங்களை வழங்கியுள்ளார்.  

## ஆளுமை
ஒடிசி: தி டான்ஸ் டிவைன் உள்ளிட்ட பல புத்தகங்களை இவர் எழுதியுள்ளா. இது ஒடிசி நடனத்தின் பரிணாமத்தையும் அழகியலையும் ஆராய்கிறது. இவர் இந்த விஷயத்தில் ஆவணப்படங்களையும் தயாரித்துள்ளார். இந்திரா காந்தி பிரியதர்ஷினி விருது, ஒரிசாவின் மகாரி விருது (2007), மற்றும் பத்மசிறீ (2003) உள்ளிட்ட பல விருதுகளையும் கௌகர் பெற்றுள்ளார். இவர் நடன அகாடமியான உட்சவ் என்ற நடன நிறுவனத்தை நிறுவியுள்ளார். அங்கு இவர் இளம் நடனக் கலைஞர்களுக்கு பயிற்சி அளிக்கிறார். ரஞ்சனா ஒடிசி நடனத்தில் பங்களித்ததற்காக இந்திய குடியரசுத்தலைவரிடமிருந்து 2007ஆம் ஆண்டிற்கான சங்கீத நாடக அகாதமி விருது பெற்றுள்ளார். மகாரியின் ஒடிசி நடனத்தின் கோயில் பாரம்பரியத்தில் ஆராய்ச்சி செய்ததற்காக கூட்டாள்ர் கௌரவத்தையும் பெற்றுள்ளார்.
# பிருத்வி



**பிருத்வி** அல்லது **பிருத்வி மாதா** ( சமஸ்கிருதம் : पृथ्वी, **', மேலும் पृथिवी, **' ) "பரந்த ஒன்று" என்பது பூமிக்கான சமஸ்கிருத பெயர் மற்றும் இந்து மதத்தில் ஒரு தேவி (தெய்வம்) மற்றும் புத்த மதத்தின் சில கிளைகளுக்கான பெயருமாகத் திகழ்கிறது. இத்தேவியானவர் பாமி என்றும் அழைக்கப்படுகிறார். அவர் விஷ்ணு மற்றும் தியாஸ் பிடா இருவரின் மனைவியும் ஆவார்.  

*பிருத்வி மாதா* ("அன்னை பூமி") என்ற பெயரிலான இந்த தேவி தியாயுஸ் பிதாவுடன் ("தந்தை வானம்") இணைந்து நிறைவினை உண்டாக்குகிறார். *இருக்கு வேதத்தில்*, பூமி மற்றும் வானம் ஆகியவை ஒரு இணையான இரட்டையாக, தியாவாபிருத்வி என்று முதன்மையாக கூறப்பட்டுள்ளது. பிருத்து மன்னனின் ஆட்சிக்காலத்தில் கடுமையாக பஞ்சம் நிலவியது. பிருத்து மன்னன் பூமியைப் பிளந்து பழங்களைப் பெற எண்ணினார். இதற்காக பிருத்து மன்னன் பிரம்மாவிடம் இந்த வேண்டுகோளைச் சொல்வதற்காக விண்ணுலகத்திற்குச் செல்லப் புறப்பட்டார். ஆனால் பூமி தேவிக்கு இந்த யோசனையில் உடன்பாடு இல்லை. ஆகவே, பூமித்தாய் பசு உருவமெடுத்து மன்னனைப் பின்தொடர்ந்து அவனிடம் குறுக்கிட விரும்பினார். ஒரு பெண்ணைக் கொல்லத் துணிவது எவ்வகையில் நியாயம் எனக் கேட்ட போது பிருத்து மன்னன் தன் குடிமக்களைக் காப்பாற்றுவதற்காக அவ்வாறு செய்வது பாவமில்லை எனக் கூறினான். பூமி தேவியிடம் இதற்கு மாற்று யோசனை இருந்தது. அதாவது அரசன் ஆணையின் பேரில் தனது பாலினைக் கொண்டு நாட்டின் இழந்த அனைத்து வளத்தையும் மீட்டெடுக்க முடியும் என்று கூறினார். மன்னன் இந்த ஆலோசனையை ஏற்றுக்கொள்ள சுவயம்புவா மனு என்ற கன்றினை ஈன்று பூமியில் பாலினைச் சொறிய நாடானது இழந்த பசுமையையும், வளத்தினையும் மீளப் பெற்றது.  

வலுவான வரலாற்று இந்து மதத்தின் செல்வாக்கு இருந்தபோதிலும், இந்தோனேசியா மற்றும் மலேசியாவின் தேசிய ஆளுமைக்கு இந்த பெயர் பயன்படுத்தப்படுகிறது.  

## பிருத்வி தேவியின் தோற்றம்
பிருத்வி தேவியின் தோற்றமானது பின்வரும் விதமாக உள்ளது. தேவி பிருத்வி நான்கு கரங்களுடன் சித்தரிக்கப்படுகிறார். இரண்டு கைகளில் கைக்கு ஒரு தாமரையையும், மற்ற இரண்டு கைகளில், ஒரு கையில் அபய முத்திரையுடனும், மற்றொரு கையில் தண்ணீர் பாத்திரத்தைக் கொண்டாவாறும் சித்தரிக்கப்படுகிறார். பிருத்வி தேவி பசுவாகவும், பிருத் காளையாகவும் சித்தரிக்கப்படுகிறார்கள். இத்தகைய வடிவங்களே கடவுளுருக்கள் தோன்றுவதற்கு முன்னதாகவே மக்களால் வழிபட்டு வந்த தெய்வ வடிவங்களாக இருந்தன. பின்னர் இடைக்காலத்தில் தெய்வ வடிவங்கள் மனித உருவங்களைப் போன்று சித்தரிக்கப்பட்ட வழிபாட்டு முறை நடைமுறைக்கு வந்தது. அதர்வண வேதத்தில் பிருத்வி தேவியினைப் பற்றி மட்டும் புகழ்ந்து பாடக்கூடிய முழக்கங்கள் அல்லது மந்திரங்கள் உள்ளன. அதர்வண வேதத்தில் வரிகளில் பிருத்வி தேவி இந்திரனின் மனைவியாக வருணிக்கப்படுள்ளார். வேறு சில புராணங்களின்படி, பூதேவி திருமாலின் மூன்றாவது அவதாரமான வராஹாவின் மனைவியாகவும் கருதப்படுகிறார்.  

## பிருத்வி தேவியின் வேறு பெயர்கள்
திரா, திரதி, திரித்ரி, விஸ்தவா, மேதினி, இரத்னகர்பா, இரத்னாவதி ஆகியவை இத்தேவிக்கான வேறு பெயர்களாகும்.  

## புத்த மதத்தில்
புத்த மதத்தின் நூல்கள் மற்றும் காட்சி பிரதிநிதித்துவங்களில், கவுதம புத்தரைப் பாதுகாத்த மற்றும் அவரது ஞான வெளிப்பாட்டிற்கு சாட்சியாக பிருத்வி குறிப்பிடப்படுகிறார். தொடக்க கால புத்த மதத்தில் பாலி கேனானில் பிருத்வியின் தோற்றம் பற்றிய குறிப்புகள் காணப்படுகிறது.
# பர்சப்பாரா அரங்கம்



**பர்சப்பரா துடுப்பாட்ட அரங்கம்** (*Barsapara cricket stadium*), அலுவல்முறையாக **டாக்டர். பூபன் ஹசாரிகா துடுப்பாட்ட அரங்கம்** என்றும் சுருக்கமாக **அசாம் துடுப்பாட்டக் கூட்டமைப்பு அரங்கம்** என்றும் அழைக்கப்படுகிறது. இது இந்தியாவின் அசாம், குவாகாத்தி, பார்சபராவில் உள்ள ஒரு துடுப்பாட்ட மைதானமாகும். முழு அரங்கத் திட்டத்தின் விலை மதிப்பு ரூ .2300 கோடியாகும். இதை 10 அக்டோபர் 2017 அன்று அசாம் முதல்வர் சர்பானந்த சோனாவால் திறந்து வைத்தார். பார்சபரா கிரிக்கெட் மைதானம் இந்தியாவின் 49ஆவது பன்னாட்டுத் துடுப்பாட்ட நிகழ்விடமாகும். இங்கு நடைபெற்ற முதல் பன்னாட்டுத் துடுப்பாட்டப் போட்டி இந்தியாவுக்கும் ஆஸ்திரேலியாவுக்கும் இடையே நடந்த இ20ப போட்டியாகும். இது உள்நாட்டு மற்றும் பன்னாட்டுத் துடுப்பாட்டப் போட்டிகளை நடத்துகிறது.  

2010 ஆம் ஆண்டில், அசாம் துடுப்பாட்டக் கூட்டமைப்பானது, மறைந்த டாக்டர். பூபன் ஹசாரிகாவின் நினைவாக அரங்கத்தின் பெயரை மாற்றியது. வடகிழக்கு இந்தியாவின் மிகப்பெரிய விளையாட்டு அரங்கம் பார்சபரா அரங்கமாகும்.
# பதியே தெய்வம்

***பதியே தெய்வம்*** 1957 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1955 ஆம் ஆண்டு வெளியான கன்யாதானம் என்ற தெலுங்குப்படத்தின் மொழிமாற்றுத் திரைப்படம் இதுவாகும். பி. விட்டலாச்சாரியா இயக்கத்தில் காந்தாராவ், சௌகார் ஜானகி, சுரபி பாலசரஸ்வதி, வஹீதா ரெஹ்மான், அப்பா துரைசாமி மற்றும் பலர் நடித்த இப்படத்துக்கான வசனங்களை எழுதியவர் கே. தேவநாராயணன்.  

## பாடல்கள்
இத் திரைப்படத்துக்கு இசையமைத்தவர் எம். ரங்காராவ். பாடல்களை இயற்றியவர் கு. சா. கிருஷ்ணமூர்த்தி. ஏ. எம். ராஜா பாடிய 'பெண்ணின் பெருமையே பெருமை', டி. ஏ. மோதி பாடிய 'இன்பம் பொங்குமே', ஜிக்கி பாடிய 'எல்லாம் மோசமடா' ஆகிய பாடல்கள் பிரபலமாகின.
# வார்ப்புரு:Str rightc/doc



## Usage

:  
:  

Gives a substring of length <count> characters from the -side end of the string, or, if provided, returns <result if empty> when string is empty.  

### Examples
- <code></code> &rarr;
- <code></code> &rarr;
- <code></code> &rarr;
- <code></code> &rarr;
- <code></code> &rarr;

## TemplateData

<templatedata>  
{  
"description": "Gives the most <count> characters of a string.",  
"params": {  
"1": {  
"label": "String",  
"description": "The string to be trimmed",  
"type": "string",  
"required": true  
},  
"2": {  
"label": "Count",  
"description": "The number of characters from the to return",  
"type": "number",  
"required": true  
},  
"3": {  
"label": "result if empty",  
"description": "The result if the string is empty",  
"type": "string",  
"required": false  
}  
}  
}  
</templatedata>
# மருத்துவ உளவியலில் கிழக்கத்திய தத்துவம்

மருத்துவ உளவியலில் கிழக்குத் தத்துவம் என்பது மருத்துவ உளவியலின் நடைமுறையில் கிழக்கு மெய்யியல்களின் செல்வாக்கைக் குறிக்கிறது.  

## வரலாற்று மருத்துவ உளவியலாளர்கள்
19 ஆம் நூற்றாண்டு வாக்கில் பண்டைய நூல்கள் மொழிப்பெயர்க்க தொடங்கிய போது, ஐரோப்பிய நாடுகளில் உள்ள சில மருத்துவ உளவியலாளர்கள் கிழக்கத்திய நூல்களால் ஈர்க்கப்பட்டார்கள்.  

- கார்ல் யுங்கு ரிச்சர்ட் வில்ஹெல்மின் *The Secret of the Golden Flower* என்ற ஆங்கில நூலின் ஜெர்மன் மொழிபெயர்ப்புகளைப் படித்தார்.

- கரேன் கோனி சென் பௌத்தத்தைப் படித்தார்.
- பிரிட்ஸ் பெர்ல்சும் சென் பௌத்தத்தைப் படித்தார்.